
  [image: Imatge de la portada]


      
         
            [image: Imatge de portadeta: Míriam Tirado. La Rita Bumbum fa uns amics molt guais. L’hem liat parda! Il·lustrat per Naomikado. B de Blok]
         

      

		
			Per a tots els infants que han arribat 

			nous a una escola i s’hi han hagut

			de fer un lloc.

			[image: ]

		
	



		
			QUI ÉS QUI?

			rita

			[image: Il·lustració d’una nena morena amb dues trenes que li arriben a la cintura. Llueix un bonic somriure i saluda amb una mà. Porta una ronyonera, els canells decorats amb vàries polseres i dos collarets.]

			Enyora l’antiga ciutat, l’antiga casa i l’antiga escola amb els seus amics de sempre, però cada dia es lleva una mica menys de mal humor. El Max i la Janis, els seus pares, ho saben perquè, quan es desperta, ja no diu: «Segur que avui serà el pitjor dia de la meva vida!!!» en mode drama.

			beti pirata

			[image: Il·lustració d’una nena morena amb ulleres i un ull tapat. Porta el cabell recollit en una cua i té un gran somriure.]

			Es diu Elisabet i no és cap pirata, però el seu nom és molt llarg i li escurcen dient-li «Beti». Resulta que l’oculista li va dir que té un ull gandul, i per fer-lo «treballar», li han tapat l’altre i ara sembla una pirata. Ella no entén què els passa als seus ulls i té moltes ganes que tots dos siguin igual de treballadors.

			miQuel

			[image: Il·lustració d’un nen pèl-roig amb els ulls grans i un gran somriure.]

			És un nen pèl-roig més petit del normal. Molts es pensen que va un curs enrere, i a la classe, quan toquen jocs de córrer, normalment sempre el trien l’últim perquè diuen que, amb les cames tan curtes, arriba a lloc més tard que els altres.

			CAMILA

			[image: Il·lustració d’una nena rossa amb un recollit. Té les mans a la cintura i un gran somriure.]

			Divertida, a la Camila li encanta parlar de caca, de pipí i, sobretot, de pets pudents. Diu que un dia serà pilot d’avió, però encara no sap com s’ho farà, perquè li fan molta por les altures, i, esclar, això, quan ets pilot, és un problema. Té una cama més alta que l’altra i ha de portar una alça a la sabata. Sempre que toca córrer al pati ella diu que és de sucre.

			JOAN

			[image: Il·lustració d’un nen amb el cabell arrissat i castany. Somriu una mica i té les mans a les butxaques.]

			És el veí de la casa nova de la Rita. Té dues mares i és alt i amb els cabells ben arrissats. Té tics que no pot controlar, sobretot quan es posa nerviós, i li fa molta vergonya que la resta de la gent se n’adoni. Li encanta enfilar-se a tot arreu, però no és gaire destre, i cada dos per tres té accidents i l’han de dur a l’hospital. L’últim dia, la pediatra li va dir que deixés això d’enfilar-se als arbres per als micos.

			IOGA

			[image: Il·lustració d’una fura blanca estirada en una hamaca de tela. ]

			[image: Il·lustració d’una fura blanca mossegant una vamba.]

			L’animal domèstic de la casa: una fura, que sempre que pot, s’escapa i s’amaga. La Rita diu que és la seva millor amiga perquè a ella li explica tots els seus problemes i preocupacions. La Ioga l’escolta i sempre que pot se li cola a la motxilla per anar amb ella a tot arreu.

			[image: Il·lustració d’una fura blanca incorporada amb les potes del darrere.]

			L’ensurt del dia

			La germana petita de la Rita, la Mia, solia ser la primera A despertar-se sempre. Els seus pares deien que mai havien tingut tanta son com des que va néixer ella, perquè tant se valia el dia que fos de la setmana: a dos quarts de set del matí ja tenia ganes d’encetar el dia.

			¡UFFF!

			Després de despertar els seus pares, quan hi havia escola despertava els seus germans, cosa que ells no suportaven. 

			oh, no!

			Primer, al Nil, pujant a sobre del seu llit i dient-li:

			[image: Il·lustració d’ una habitació infantil en la que hi ha un nen dormint en un llit i una nena saltant-li a sobre i dient «ILLL!! ETA’T ETA’T!». Les parets estan decorades amb dibuixos de dinosaures i hi ha prestatges amb medalles, copes i joguines per terra.]

			[image: ]—Miaaaaaa, deixa’mmmmmm! Mamaaaaaa, digues a la Mia que pariiiiii!!! —I de bon matí, la casa de la Rita ja era un bon guirigall. 

			Quan la Mia havia complert la missió amb el Nil, es dirigia cap a l’habitació de la Rita. Però aquell dijous al matí, en acostar-s’hi per treure-li els cabells de la cara i despertar-la, va trobar un munt de pèls que no s’esperava i es va posar a xisclar com si hagués vist un dimoni: 

 

			—AHHHHHHHHH!

		
	



		
			[image: Il·lustració d’una nena petita amb els ulls molt oberts i les mans esteses davant d’un llit on hi ha una nena amb una cua blanca al costat de la cara. A la porta hi ha un cartell que posa «RITA».]

		
	



		
			Va deixar anar un crit estrident i eixordador que va fer saltar el cor dels pares.

			—ITA PEUDAAAAAA, ITA PEUUUDAAA! 

			No era que la Rita s’hagués tornat peluda durant la nit; era que la Ioga, la seva fura de companyia, se li havia posat dins del llit i treia la cua per davant de la seva cara. 

			QUIN ENSURT! POBRETA LA MIA!

			Però la Rita, amb tants crits de bon matí, es va indignar! 

			—MIA! Calla! Para de cridar! No soc peluda, és la Ioga! I deixa’m, no em pots despertar així! Mamaaaaaaaaa, la Miaaaaaa! —Quan els pares de la Rita van arribar a la seva habitació amb el cor desbocat de l’ensurt que els havia fet la Mia, van haver de posar pau. 

			[image: Il·lustració d’una nena estirada al llit amb una fura als braços. Està mirant a una nena que està dreta davant del llit.]

			—Ai, Rita, em sap greu que t’hagi despertat amb aquests crits. Mia, no pots cridar així, que ens espantes a tots! —va dir la mare, feliç de comprovar que no havia passat cap desgràcia.

			—Por! Ita Peuda caaa! —va dir la Mia per justificar-se. 

			—Ja ho sé que tenia pèls a la cara, i et deu haver fet por, però eren de la Ioga, amor meu, la Rita no és peluda… La Ioga sempre vol dormir amb ella i a vegades li surt la cua. Ara ja ho sabràs per a una altra vegada, d’acord? 

			La Mia va fer que sí amb el cap i va pensar que ella no volia que la Ioga se li fiqués a dins del llit. No volia tenir la cara peluda com la seva germana.

			[image: Il·lustració de la cara d’una nena petita amb les celles arquejades i traient la llengua mentre diu «ECS!».]

		
	



      
         

		  Ja és aquí la Rita: autèntica, divertidíssima i amb molt BUMBUM! La nova sèrie de primeres lectures de Míriam Tirado, autora de Em dic Goa i El fil invisible, amb més d’1 milió de lectors.

		  La Rita s’acaba de mudar i... potser la nova escola no està tan malament. Ja ha conegut els seus nous companys: la Beti Pirata, en Miquel i la Camil·la, però i si descobreixen que un floc de cabells se li torna de color lila quan es posa nerviosa? I si s’adonen del petit secret que avui l’ha acompanyat a l’escola? Ioga, ens hem ficat en un bon embolic!

		  

		  Míriam Tirado, autora d’èxits com Em dic Goa i El fil invisible, explora temes com l’escola, l’amistat, la família i les aventures del dia a dia dels nens i nenes, amb tot l’humor i la sensibilitat que l’han convertit en l’autora preferida de grans i petits.

		  

		  Què trobaràs en aquest llibre?

		  

		  - Una sèrie de primeres lectures realista, ideal pels nens i nenes que busquen alguna cosa diferent a la fantasia.

		  

		  - Una història plena d’humor, amistat, aventura... i molt BUMBUM!

		  

		  - Text senzill, entretingut, divertit, fàcil de llegir i acompanyat de precioses il·lustracions a tot color a cada pàgina.

      

      
         

         
            Míriam Tirado és consultora de criança conscient, escriptora i periodista especialitzada en maternitat, paternitat i criança. Actualment ofereix conferències i consultories per ajudar les mares i els pares a connectar amb els seus fills i filles. Des del seu blog sobre educació i criança conscient, el seu canal de YouTube, el seu podcast i les seves xarxes socials ofereix consells a milers de seguidors per ajudar-los a educar els seus infants.

		  

		  Entre els més de trenta llibres que ha publicat, cal destacar Enrabiats, Límits, Remogudes, Sentir i  Criar junts; els contes infantils El fil invisible, Sensibles, Tinc un volcà o Jo, primer!, i l'aclamada col·lecció per a adolescents "Em dic Goa".

